Нақша

1) Сарсухан……………………………………………………………………1-3

2)Мақсади омӯзиши фанҳои таърихи умуӣ ва таърихи

халқи тоҷик дар мактабҳои миёна………………………..4-12

3)Ба давраҳо тақсим намудани омӯзиши илми таърих ва

таъсири он ба хонандагон………………………………………..13-16

4)Мавқеи шахсияти омӯзгор дар раванди таълими

фанни мактабии таърих. ………………………………………17-18

5) Охирсухан………………………………………………………………..19

Адабиётҳои истифодашуда…………………………………….20

1.

1) Сарсухан

Ҳар ки н-омӯхт аз гузашти рӯзгор,

Низ н-омӯзад зи ҳеҷ омӯзгор.

(Абуабдуллоҳи Рудакӣ)

Омӯзиши илми таърих дар мактабҳои миёна аҳамияти калон дорад. Ин фан ҷаҳонбинии хонандагонро васеъ мегардонад, равишҳои душвори иҷтимо-иқтисодиро, ки дар ҷаҳони мураккаб ва ноороми имрӯза ба амал мкоянд, барои онҳо фаҳмотар месозад. Ҳисси ватандӯстиро тарбия менамояд ва худшиносии миллиро барои ҳар як хонанда огоҳ месозад. Таърихро надониста, фарди фаъолу бофарҳанг будан имконнопазир аст.

Дониши таърих ба-д-он мухтасар,

К-аз ҳама илм бувад мӯтабар.

Таърих ба унвони яке аз зуҳуроти тамаддуни башар аҳамияти бузург дошта, шинохт ва дарёфти фарҳангу зиндагиномаи ҳеҷ миллате бидуни баррасии он муяссар нест. Муарихи тоҷиу Ибни Фундук бар ин бовар буд, ки инсон табиатан дӯстдори аърих аст. Ва агар ин муҳаббат дар ғароизи одамиён муракаб намебудӣ аз гузаштагони ҳеҷ шариату фазоил ва ахбору ҳикоёт бохабар намебудӣ.

Дар ҷаҳони муосир мутолиоти таърихи аз риштаи муҳими донишомӯзӣ мкбошад. Кишварҳои пешрафтаи дунё низ дар амри иртибот бо милали ҷаҳон нахуст ба

2.

омӯзиши пешинаи як сарзамин пардохта, аз чигунагии аҳволи дирӯзаи он дурнамои робитаҳои имрӯзу фардои худро муайян месозанд. Ҷаҳони муосир бо суръати баланд инкишоф мекунад. Илму техника ҳар замон дар такомулу таҳавул аст, раванди ҷаҳонишавӣ ҳам ба як воқеияти бебаҳс мубаддал гардидааст. Ҳамзамон бо ин ниёзи инсон ба маънавиёту арзишҳои фарҳангӣ низ бештар мешавд. Яке аз бахшҳои муҳими фаҳангу дониши милали ҷаҳон пешина ё ба истилоҳ таърихи ононаст.

Таърих мероси муштараки як миллат аст ва ҳамаи афроди ҷомеъа ба он пайванду алоқа дошта. Онро вобаста ба фаҳми худмаънидод мекунанд. Дар навбати хеш таърих худ дар шаклгирии фарҳанги ҷомкъа нақши муссир дорад. Таърих дар ҳар ҷомеъае мкваззаф аст, ки пешинаи сиёсию иқтисодиро фарҳангии мардкмро ба таври воқеи бозтоб кунад ва имрӯзиёнро огоҳ созад, ки аз кай ва аз ки ба ободии маданӣ расида, ниёгони онон дар гузашта ба киҳо дасти дӯти медодаанд ва ё киҳо алайҳи онҳо барзи душманӣ мекоштанд. Ё ки пешиниён баҷаҳониён чӣ арзишҳое аз инсонияту донишу фарҳанг тақдим карда ва аз дигарон чӣ бардоштҳое доштаанд; киҳоянд қаҳрамони миллии онҳо ва ба поси кадом корномае онон қаҳрамон шудаанд.

Ҳар қавме,ки ба яке аз ин пурсишҳо посухи дуруст наёбад, нахоҳад натавонист хотираи таърихии худро барқарор намояд ва бо пуштивонию ибрат аз гузашта имрӯзу фардои хешро ба таври бояд бисозад.

3.

2) Мақсади омӯзиши фанҳои таърихи умумӣ ва таърихи халқи тоҷик дар мактабҳои миёна

Таърих илмест, ки дар он ҳодисаҳои гузаштаи дуру наздик ва имрӯзаи халқу миллатҳо инъикос меёбад. Таърих гузашти рӯзгор аст. Ҳар як халқ онро ба тарзи гуногун бо пастию баландиҳои зиёд аз сар гузаронидааст.

Илми таърих маводи аз ҷиҳати ҳаҷм номаҳдудеро дар бар мегирад. Бо назардошти хусусиятҳои синусолии хонандагон вазифаи маълумоти миёна он аст, ки муҳимтарин воқеъаҳои таърихии тасвиркунандаи шароити сиёсӣ, иқтисодӣ иҷтимоии ҷомеъаи шаҳрвандӣ ва ҳаёти маънавию мадании онро инъикос намояд.

Илми таърих чун дигар илмҳо аз давраҳои қадим дар ҳаёти ҷомеаи инсони мавқеи арзанда дошта, вазифаҳои илми, тарбияв фарқ дорад. Соҳаи татқиқоти илмӣ, соҳаи махсусест, он аз раванди таълими фарқ дорад. Таърих ҳамчун илм пеш аз ҳама мақсади татқиқ намудани қонунҳоро дорад, ки аз рӯи онҳо ҳодисаҳои ҳаёти ҷамъиятӣ-сиёсӣ, иқтисодӣ ва мадании халқиятҳои гуногун ба амал меояд. Аммо таърих ба сифати фанни таълимӣ мақсаду вазифаҳои ба худ хоро дорад, ки маҳз дар мактабҳои миёна омӯха мешавад. Барои муарихон маълкм аст, ки дар мактаб илми таърихро таълим медиҳанд, ки он иазмуни таълими таърих

4.

мебошад. Дар тамоми зинаҳои таълими фанни таърих аломатҳои таърихи ҳақиқиро бояд нигоҳ дошт, ҳаёти гузаштиа инсонро дуруст инъикос намуда, моҳияти инкишофи таърихии роҳу равиш ва натиҷаҳои тараққиёти башариятро нишон додан шар ва зарӯр аст.

Бояд қайд кард, ки таълими мактаби олиро ба таълими мактаби миёна ба таври мушахас муқобил гузоштан мумкин нест, зеро дар аввали ҳаҷми маводи таълимӣ, андозаи омӯзиш, дараҷаи таълими ҳодисаҳои таърихӣ зиёдтар буда, барои донишомӯзон имкониятҳои васеътарро фароҳам месозад. Дар мактаби миёна бошад, ҳам вақт ва ҳам ҳаҷму андозаи маводи маълимӣ маҳдуд мебошад. Вале бо ин мо гӯфтани нестем, ки байни таълими фанни таърих дар мактаби миёна ва мактабҳои олӣ фарқи ҷидди вуҷуд дорад. Ба ҳамагон маълум аст, ки ҳангоми таълим хусусиятҳои синнусолии хонандагон ба инобат гирифта шавад. Масалан бояд ба назар гирифт, ки маводи таълимии хонандагони синфи V назар ба маводи хонандагони синфи Х, ки дар худ хулособарориҳои мураккабро таҷасскм менамоянду пур аз ҳодисаҳои машҳур ва ҳоатҳои диққатҷалбкунанда мебошад фарқ кунад. Барои таърихомӯзони хурд маводи таълими бояд содда бо забони фаҳмоау дастрас ва аз ҳама муҳим ба тариқи афсона пешниҳод намуд. Зарӯр аст, чунки хонандагони синфҳои поёни ҳоло қобилияти даркнамоии ҳодисаю равндҳои мкшкилу мураккаби ҳаёти инсони бахусус дар замони қадимро надоранд.

5

Албатта, бо ин гуфтаниҳо ва далелҳои пешоварди муаллифон хулоса баровардан мумкин нест, ки хонандагони мактаби миёна дар раванди омӯзиши фанни таърих танҳо ба таълими воқеаю ҳодисиҳои асоси ва маҳдуд машғул шуда, масъалаҳои илмии фанни таърихро сарфи назар менамоянд. Дар баробари ифодаи дилхоҳ мавзӯъ ва ё масъалаи таърихӣ, ба монанди монархия, ҷумҳурӣ, ва хештаншиносии худро васеъ мегардонанд. Донишҷӯёни мактабҳои олӣ бошанд, дар баробари аз худ намудани маводҳои хиёди воқеаҳои таърихӣ, боз ба таҳлили масъалаҳои сабабу оқибат, аҳамияти тарихӣ, ягонагии инкишофи ҷомеъаи инсонӣ ва ғайраҳо сару кор доранд ва бояд ин масъалаҳоро ба хуби аз бар намоянд, вагарна ба моҳияту хусусиятҳои таърихӣ сарфаҳм рафта наметавонанд.

Ҳамаи гуфтаҳои боло моро водор месозад, ки ба хулосае оем, ки ба якдигар муқобил гузоштани фанни таърих ҳамчун илм ва таърих ба сифати фанни таълимӣ нодуруст ва иштибоҳи бузургаст.

Асосҳои илми таърих – асосҳои мазмуни фанни мактабии тахрих мебошад. Чӣ тавре, ки маълум аст тахрих ҳамчун илм услубҳои махсуси татқиқоти дорад, ки онҳоро хонандагони мактаби миёна намеомммӯзанд. Дар рафти омӯзиши фанни таърих оиди баъзе усулҳои татқиқоти таърихӣ танҳо тасаввуроти одди пайдо кардан мумкин аст. Аммо мазмуни асосии қоидаҳои илми таърихшиносӣ, ки мутобиқи хусусиятҳои синнусолии

6.

хонандагон инъикос шудааст, яке аз масъалаҳои ва ё вазифаҳои омӯзиши фанни таърихи мактаби низ шуморида мешавад.

Инчунин бояд дар назар дошт , ки раванди таълими фанни таърих паҳлуҳои гуногун дорад. Донишомӯзи яке аз паҳлуҳои таърихшиноси мебошад. Ҷавонону наврасон пеш аз ҳама бояд дар худ хусусияти инсониро таҷоссум намоянду муҳимтарин хислатҳои инсониро омӯзанд, одоб андӯзанд фаҳмиши васеъ ва қавӣ дошта бошанд ва дорои фарҳанги баланди инсонӣ бошанд. Яъне инсони ноогоҳ ва бидуни ҳувияти милли шахси сарбаланд ва хизматгори миллату ватани худ шуда наметавонад. Аз ин рӯ гузаштаю ояндаи миллат бештар аз вазъи таълими тахрих, забону фарҳангьььдар муассисаҳои таълимии ҷумҳурӣ сахт вобастаги дорад. Мақсад он аст, ки ҳангоми таърихомӯзӣ лозим аст, ки нахуст бар шргирдон одамият ва тоҷик буданро омузонем. Илми саъат, зебоишиносӣ ахлоқ аҳкоми дин ва монанди онҳо ки барои ҳама зарӯранд.

Таърихи миллат пеш аз ҳама иборат аз таърихи фарҳанги милист. Инкишофи таърихии иҷтимоиву иқтисодӣ ва сиёсии ҳар як халқ бр назардошти он, ки чӣ арзишҳои маънавию маданӣ аҳамият дорад. Аз ин сабаб аз худ намудани дастовардҳои таърихиву фарҳангӣ, ҳосил кардани хотироти таърихии пурмазмун шарти асосии худшиносии миллист. Он гоҳ шахс худро на танҳо як ҷузъи таърих як омили арзандаи бунёдкор хоҳад дид. Дар ин сурат тафаккури инсонии шах боз

7.

ҳам меафзояд ва моҳияти маънавӣ пайдо менамояд.

Ба вуҷуд овардани мактаби миллӣ, ки асоси онро инсонгароӣ, омӯзишу парвариш бояд ташкил намояд. Тарбияи милли аз муҳимтарин масъалаи замони мо аст. Давлат ин масъаларо устувор мекунад, лекин на бояд бо дахолати сиёсӣ барои дигар шудани хусусиятҳои он барои маҳрум шудани он аз табиати аслӣ кӯшиш кунем.

Ҳамит тавр аз давраи истиқлол марҳилаи нави худшиносии миллӣ оғоз ёфт. Истиқлол барои боз ҳам баланд бардоштани сифати таърихдонию ҷаҳонфаҳмии мардуми мо такони ҷиддие шуд. Паҳлуҳои тозаи шинохти таърихи гузаштаи худ ошкор гардид, баъзе паҳлӯҳои масъала беш аз пеш аҳамият пайдо кард. Масъалаҳои зиёде ба миён омад ки то ҳол мавриди барасии аҳли андеша қарор наёфта буданд.

Ин масъалаҳо бо кӯшишу ғайрати муҳаққиқони ҷавон мимбаъд амиқан таҳқиқ хоҳан шуд. Бинобар иняке аз ниёзҳои миллати мо - ислоҳоти кулии омӯзишу парвариш тарбияи насли наврвсу ҷавон, ислоҳоти мактаби миёнаю олист, чунки маориф омили муҳимтарини таҳкими давлат, рушди илму фарҳанг, дастовардҳо дар ҳаёти сиёсӣ, иқтисодӣ ва иҷтимоии мардум, ба воя расидани шахсияти фаъолу донишманд, соҳибкасб ва созанда мебошад. Донистани мақсаду вазифаҳои таълиму тарбия ба ҳар корманди мактабу маориф, алалхусус ба омӯзгорони мактабҳои миёна зарур аст.

8.

Мақсади таълими фанни таърихро бояд дар асоси дастовардҳои назариявии илмҳои психологӣ-педагогӣ ва дастовардҳои амалии маълумот бояд баён намуд. Мақсади таълиму тарбия чӣ тавреки маълум аст , иборат аз маҷмӯаи талаботи ҷамъият ва ташаккули чунин сифатҳои щахсие, ки ба ӯ имкон медиҳадмустақилона вориди муносибатҳои ҷамъияти шаваду фаъолияти ба ҷамъият зарурро интихоб намояд. Аммо, дар рафти таълим ин бақсад бавоситаи фарогирии донишҳои илмӣ ва намудҳои муайяни фаъолият амали мегардад. Ҳар кас дар интихоби ихтисос ва касбу ҳунар соҳибихтиёр аст, вале лозим аст, ки нахӯст ӯро одамият ва тоҷикият омӯзему ва парваришу тарбия намоем ва пас аз он ҳар чӣ мехоҳад - шавад; бозоргон, муаллим ё муҳандис. Аз ин рӯ талим ҳамчун тарбия ба инкишофи шахсияти инсон нигаронида шудаат. Танҳо зимни таълим ин ҳадаф тавассути фарогирии донишҳои мухталиф амалӣ мегарданд.

Масъалаи шахс ва инкишофи он чун аз масоили умумиинсонӣ ба ҳисоб рафта дар доираи илмҳои гуногун (фалсафа, ҷомеъашиносӣ, психология ва ғайра) мавриди баррасӣ қарор гирифтааст. Бо назардошти ин метавон мақсаду вазифаҳои таълими фанни тахрихро дар мактабҳои миёна муайян намуд. Мақсаду вазифаҳои ниҳоии талими фанни таърих дар мактабҳои миёна ин инкишофу ташаккули инсони комил, соҳиби Ватан, нангу номуси миллӣ ифодагари симои зеҳнию

маънавӣ, ахлоқӣ, фарҳангӣ ва арзишҳои дигари инсонӣ

9.

мебошад. Ҳамин тариқ мақсади омӯзиши таълимифанни таърих дар мактабҳои миёна ҳамаҷониба инкишоф додани шахсияти хонандагон аст. Бояд гуфт, ки такомули ҷисмонии хонандагон дар дарсҳои тарбияи ҷисмонӣ, шуғл варзидан ба варзиш а даст омада, қисматҳои дигари такомули инҳо тавассути фанҳои таъриху ҳуқуқи инсон ва фанҳои дигари таълимӣ ба амал бароварда мешавад. Вазифаҳои раванди таълими фанни таърих дар «Стандартид давлатии маълумот» чунин баён ёфтааст. Азтарафи хонандагон омӯхтани асосҳои дониш оид ба роҳи тайкардаи одамон доир ба ҳаёти сиёсӣ, иқтисодӣ, иҷтимоӣ, маънави ва ахлоқӣ, ташаккули қобилияти хонандагон, зимни таҳлили таърих, фаҳмидани ҳожисаҳо воқеъҳо ҳамчун унсури муҳиму ягона ба вуқуъ пайваста робитаи ногусастани доштани онҳо ташакули фаҳмиши арзишҳо ва эътиқоди хонандагон дар асоси таҷрибаи таърихи қабули ғояҳои инсондӯстӣ, эҳтироми ҳуқуқҳои инсон ва арзишҳои демократӣ, ватандӯстӣ ва якдигарфаҳмии халқҳо нисбат ба таърих, гироми доштани таърих мебошад.

Вазифаи фанни таърих аз мақсадҳое да бар меояд, ки таълим ҳамҷун тарбия ба инкишофи шахсияти инсон нигаронида шудааст. Танҳо зимни таълим ин фҳадаф тавассути фарогирии донишҳои мухталиф амали мегардаду хонанда тарбия меёбад. Дар баробари ин дар назди вазифаҳои таълими чунин талаботҳо пкш гузошта шудааст.

10.

-Аз худ кардани воқеаҳову ҳодисаҳои асосии таърихи

гузаштаю ҳозира.

-Мусалаҳ намудани хонандагон бо асосҳои фаҳмиши

мафҳумҳои таърихИ.

-Ба вуҷуд овардани тасаввуроти илми оид ба давраҳои

муайяни таърихи.

-Сарфаҳм рафтан ба масъалаҳои сабаб, оқибат ва

моҳияти ҳодисаю воқеаҳои таърихӣ .

-Аз худ кардани асосҳои мазмун моҳияти қонунҳо оиди

инкишофи ҷамъияти ва бо ҳамин васила пайдо

кардани асаҳои ҷаҳонбинии илмии хонандагон.

Умуман илми таърих нақли ҳамаҷонибаи ҳаёти гузаштаи башарият дар инкишофи диалектикӣ ва гуногуни он мебошад. Аз ин рӯ, таърих илми дақиқест, ки раванди ҳарҷонибаи пурихтилофи таърихро дар ҳолати ягонагии он барасси менамояд.

Таърихи халқи тоҷик яке аз фанҳои муҳиме мебошад, ки дар мактабҳои миёна ба таври васеъ омӯхта мешавад. Ба воситаи ин фанни таълими хонандагон аз бисёр мавзӯъҳои муҳим бохабар мегард. Инчунин барои пурра аз бар намудани мавзӯъҳо дар муассисаҳо равияҳо мавҷуданд, ки хонандагон вобаста ба хоҳишашон таҳсил менамоянд. Мақсади омӯзиши фанни таърих дар мактабҳои миёна аз он иборат аст, ки

11.

хонандагон дар бораи ҳодисаҳои муҳими дар ҳаёти гузаштаи халқи худ, муборизаи қаҳрамонон ва дигар воқеаҳо бохабар мегарданд. Омӯзиши ин фан давра ба давра сурат мегирад. Яъне аз давраи антиқа то таърихи замони нав омӯхта мешавад. Инчунин ёдгориҳои таърихи, ки то замони мо боқи мондаанд барои омӯзиш аҳамияти калон доранд.

Таърихи умумӣ ҳамчун фанни мустақил ва доираи оммӯзишаш васеъ мебошад, ки дар мактабҳои миёна ва мактабҳои олӣ ба таври васеъ омӯхта мешавад. Ба воситаи ин фанни таълими бошад хонандагон дар бораи ҳодисаю воқеъаҳое, ки дар мамлакатҳои ҷахон рух додааст маълумот гиранд. Муарихони зиёде роҷеъ ба ин фан асарҳо офаридаанд ки метавон дастрас намуд. Таърихи умуми дар вақти омӯзиш ба давраҳо тақсим карда мешавад. Онро зина базина омӯхт.

Хонандагон агар ба воситаи фанни география дар бораи вазъи сиёсӣ, иқтисод иҷтимоӣ вататабиии мамлакатҳои дунё бохабар шаванд, ба воситаи фанни тахрих бошад дар бораи саргузашти онҳо дар тули таърих маълумот мегиранд. Инчунин барои васеъ намудани дониши онҳо омузгор метавонад аз харитаҳои таърихи истифода намояд ва ба онҳо нишон диҳад, ки давлате ки дар борааш маълумот медиҳад дар кадом қисмат ҷойгир аст ё ба кадом империя ё итиҳод дохил буд. Яне фанни таърихи умумӣ ҷаҳонбиниишахс ва донишомӯзии хонанда таъсири мусбат мерасонад.

12.

3) БА ДАВРАҲО ТАҚСИМ НАМУДАНИ ОМӮЗИШИ ИЛМИ ТАЪРИХ ВА ТАЪСИРИ ОН БА ХОНАНДАГОН .

Илми таърих дар навбати худ ба се қисм ҷудо карда мешавад. Мувофиқи ақидаҳои донишмандон ва таърихнигорон оғози омӯзиш аз давраи дунёи қадим сарчашма мегирад Яяъне аз ҷомеъаи ибтидои то асри V милодӣ. Мквофиқи маълумотҳои ба даст омада инсоният қисми зиёди ҳаёти хешро дар ин давраи таърихи аз сар гузаронидааст. Ҷомеаи ибтидои давраи дурударози таърихиеро дар бар мегирад, ки инсоният дар мудати милионҳо сол ба шакли имрӯзаи худ табдил ёфт. Ёдгориҳои таърихие, ки то замони мо боқи мондаанд маълумот медиҳанд, ки одамони ҷомеъаи ибтидои мисли ҳайвонҳо буданд ва дар натиҷаи меҳнат ба шакли имрӯза табдил ёфтанд. Мувофиқи даврабандии илми таърих, таърихи дунёи қадим ду фарматсияи ҷамъиятиро фаро мегирад; ҷомеъаи ибтидои ва ҷомеъаи ғуломдорӣ. Бо гузашти солҳо ва ба даст овардани навгониҳо ҷомеъаи ибтидои ба ҷомеъаи ғуломдорӣ иваз мешавад. Дар натиҷаи пайдо шудани муносибатҳои феодалӣ давраи дигари таърихӣ яъне давраи асрҳои миёна оғоз мешавад.

Таърихи асрҳои миёна яке аз қисмҳои асосии таърихи умумӣ мебошад. Он ҳамчун дигар қисмҳои таърих, пеш аз ҳама дар бораи таърихи тараққиёти ҷамияти инсонӣ

ва бевосита дар бораи яке аз давраҳои муайяни

13.

ҳаёти иқтисодӣ, иҷтимоӣ, сиёсӣ ва мадании он сухан меравад. Истилоҳи «асрҳои миёна» аз ибораи лотинии медиевистика ба вуҷуд омадааст. Медиевистика соҳаи илми таърих ном бурда мешавад. Таърихнигории марксистӣ асрҳои миёнаро ба давраи бавуҷудоӣ, мутараққӣ ва таназзули феодализмвобаста медонист. Аз рӯи таърихнигории максистӣ инкишофи феодализм аз асри V (аз барҳамхӯрии империяи ғуломдорииҒарбии Рим) сар шуда, то нимаи аввали асри XVll дониста шудааст, ки ин 12 қарнро дар бар мегирад.

Дигар таърихнигорон ин давраро воқеаҳои ба дуқисм ҷудошавии империяи Рим (ба империяи ғарби ва шарқи соли 395) иборат донанд, ақидаи дигар дар он аст, ки аз пайдоиш ва густариши дини насрони мебошад. Яъне дар ин мавзӯъ якчанд фикру ақидаҳо мавҷуданд. Аслан ин давраи таърихи ба давраи феодализм тааллуқдорад. Дар навбати худ « таърихи асрҳои миёна» ҳам аз се давра иборат аст.

-Давраи ибтидоӣ. Ин давра ссрҳои V-Xl- ро дар бар мегирад.Дар давоми ин асрҳо сохти ғуломдорӣ рӯ ба таназзул ниҳода сохти феодалӣ ташаккул меёбад. Муҳоҷирити оммавии қабилаю халқҳо ба вуқӯъ пайваста, дар натиҷаи ба ҳам омехташавӣ халқиятҳои ҷудогона пайдо мешаванд. Ба ҷои давлатҳои бузурги ғуломдорӣ давлатҳои королиҳои феодалӣ ба вуҷуд омада, парокандагии сиёсӣ то рафт авҷ мегирад, дини насронӣ васк паҳн шуда, таъсири он ба ҳаёти иқтисодию иҷтимоӣ ва хусусан маданияти халқ

14.

меафзояд.

-Давраи мутараққи. Он асрҳои Xl -XV – ро дар бар гирифта, дар ин марҳала муносибатҳои феодалӣ пурра ғалаба мекунанд, раванди ба дасти феодалон ҷамъшавии замин ба охир расида, деҳқонони озод хеле кам мешаванд ва қариб намемонанд. Истисмори деҳқонони крепосной авҷ гирифта, шӯришҳои онҳо воқеъаи доимӣ шуда мемонад. Шаҳрҳои асримиёнагӣ тараққӣ карда, муносибатҳои молию пули ривоҷ меёбад. Баъди кӯшишҳои марказгурезии феодалони давраи якум дар марҳалаи дуюм омилҳои ташкили давлати мутамарказ меафзояд. Шакли нави давлатӣ- давлати монархияи феодалӣ бо намояндагии мутлаққа маданияти эҳёи гуманистии бармаҳал ба вуҷуд меояд.

-Давраи суқут. Маҳалаи охири асрҳои миёна буда, асри XVl ва нимаи аввали асри XVll – ро дар бар мегирад. Дар ин давр сохти феодалӣ рӯ ба таназзул ниҳода, нишонаҳои аввалини муносибатҳои капиталистӣ пайдо мешаванд; муносибатҳои молию пулӣ ривоҷ ёфта, синфҳои нави ҷамъиятӣ – буджуазия ва пролетарият ба вуҷуд меоянд. Кашфиётҳои ҷуғрофи афзуда, низоми мустамликадори пайдо мешавад. Шакли сеюм - шакли охирини давраи феодалӣ ба амал меояд, ки он монархияи мутлақ ном дошт, дар он корол ба хокимияти номаҳдуд молик мегардад. Дар интиҳои ин давра инқилобҳои буржуазӣ ба амал омада паси ҳам ба сохти феодалӣ зарбаи сахт мезанад.

15.

Дар таърихнигорӣ чун анъана зери истилоҳи таърихи нав он давраи таърихии раванди рушди тамаддуни башариятро ифода менамояд, ки аз бо анҷомёбии марҳилаи асрҳои миёна таърихи давраи нав оғоз мешавад. Фаъолити одамони замони нав нисбат ба замони пеш бо он фарқ мекунад, ки онҳо худро чун шахсият дарк мекардагӣ шуданд, дараҷаи озрдӣ, эҳтиром нисбат ба ҳуқуқу озодиҳои шахс дар ҷои аввал меистод. Марксистон мазмуни таърихи давраи навро ба пайдоиш ташаккул ва инкишофи сохти нави ҷамъитӣ капитализм аобаста намуда буданд. Сабаб дар он буд, ки онҳо оғози давраи навро аз сар задани инқилобҳо, дигаргуншавии муносибатҳои истеҳсолӣ ва тарзӣ истеҳсолот медонистанд. Аммо ин назаряи онҳо он қадар дуруст намебошад.

Дар натиҷаи ҳамаҷониба ва дақиқ омӯхтани воқеаҳои таърихӣ , бо оғози кашфиётҳои бузурги ҷуғрофи ва ташаккул ёфтани тамаддуни нав давраи нави таърихИ яъне таърихи нав оғоз мешавад. Тамаддкнҳо дар тули садсолаҳо пайдо шуда, ташаккул меёбанд. Пайдоиш, инкишоф камолот ва мавқеи ҷаҳонӣ касб намудани тамаддуни нав ва дар охир таназзули он дар даҳсолаи дуюми асри хх моҳияти асосии таърихии навро ташкил медиҳад.

Дар таърихи нав сохти зиндагии мардум, фикру ақидаҳои онҳо, сатҳи зиндагии халқу миллатҳова фарҳангу маданият, расму оин инкишоф меёбад.

16.

4) МАВҚЕИ ШАХСИЯТИ ОМӮЗГОР ДАР РАВАНДИ ТАЪЛИМИ ФАННИ МАКТАБИИ ТАЪРИХ.

Дар ҳама давру замон мавқеи омӯзгор дар ҷомеъа бузург буд. Беҳуда нест, ки омӯзгорро муҳандиси рӯҳи одамизод мегӯянд. Давру асрҳо меоянду мераванд, аммо хидмати омӯзгор адо намешавад. Рӯз аз рӯзЮ сол аз сол масъулиятталабу фарҳанггузор мегардад. Марому мақоми зодагони марзу буми гуногунро маҳз омӯзгор ба занҷири дурусту мувофиқ даровардв, ба ҷараёни орому осоишта ҳидоятманд мегардонад. Бо рушду тараққиёти ҷамъият нақши омӯзгор ба таври рӯзафзун зиёд мешавад. Пешвои миллат муҳтарам Эмомали раҳмон «Маҳз омӯзгор барои инсон роҳи донишу маърифатро мекушояд ва ба ҷаҳони ботинии шогирдон тухми ақлу хирад мемонад. Бар асари заҳмати устодон боғи маърифат ва ҷавони маънавии ҷавонон бор оварда, ҷомеъа боз ҳам ркшду камол меёбад.

Аз ин ҷост, ки дар мактабҳои миёна ҳамзамон назар ба таълим тарбия аҳамияти калон дорад. Дар Консепсияи мактаби миллӣ, ки роҳнамои роҳи омӯзгорон мебошад, ин нуқта низ ба таври махсус тақид шудааст. «Умдатарин вазифаи мактаб ба инсон рӯ овардан аст, ки дар мфҳумҳои таълиму тарбия инкишофи маҳорату малака, қобилияти истеъдоди инсонӣ, қобилияту фаъолият сиҳативу саломатии ӯ аз мавҷудияти худ таҷассум меёбад». Инак он, ки бунёди табияро дар мактаб фароҳам меорад омӯзгор аст.

17.

Илова бар ин омӯзгор бояд шавқу ҳаваси шогирдоро ба омӯзиши ин ё он фан бедор кунад ва ӯро дар ҷустуҷӯву ковишҳои дунёи илм раҳнпмо буда, ба ҳар як шогирд суҳбатҳои инфиродӣ баргузор созад ҳусумиятҳои ақлониву руҳии ӯро бо тамоми ҷузъиёташ омӯзад. Инчунин ҳунару истеъдоди кабии хешро дар омӯхтану омӯзонижани фанни таълими ба шогирдон бо таъсирбахш тарин суханҳо эҳдо намояд. Дар ин бобат пайғамбари сслом Муҳаммад (с) дар яке аз ҳадисҳо овардаанд: «Муаллим ва омӯзгор бошед ва дарси шумо замзамаи муҳаббат бошад, дар таълими хеш душвор ва сахтгир набошед ва масалаи таълимро ба мардум ноҳамвор насозед, зеро муаллим ва омӯзгорро, ки бо андозаи муҳаббат таълим медиҳад, аз инсони сахтгир ва душаор боаршиштар аст» . Ин аст, ки омӯзгорро бо дили нарм ва ба сифати пошондани тухми маърифату тарбияи маънавиёт ва хислатҳои беҳтарини шогирдони худ мешиносанд.

Бояд дар назар дошт, ки имрӯз мақоми омӯзгор дар раванди таълиму тарбия дигаргун шуда, ба души он вазифаҳои нави пуамасъулияти дигаре илова мешавад. Маслан барои таълими фанни таърих дар мактабҳои миёна омӯзгорони дорои тафаккури демократӣ, бо методологияи гуманисти хуб мусаллаҳ, дорои таҳлили амиқи мақсаду вазифаҳои курси мактабии фанни таърих дар марҳилаи кунунии ҷрмеа маҳорати хуби педагогии омӯзгор зарур аст.

18.

5) ОХИРСУХАН

Дар натиҷаи мутолиа ва таҳлили адабиётҳои таърихӣ ва иловагӣ ба хулосае омадам, ки агар ҳар нафаре, ки таърихро намедонад яъне гузаштаи аҷдоди худро намедонад, шахси комил нест!

Ин хитоби содда вале дар айни замон ҷидди бузургони илму адами мо аз қаъри асрҳо ба гӯш мерасад ва ҳушдор медиҳад, ки аз таърихи миллату сарзамин, расму русум ва дину оини худ мудом воқиф бршем. Воқеан таърихро хотираи инсоният меноманд. Пас ҳар шахс бе омӯзиши таърихи кишвари худ аслу насад ва маърифати бумии худ ва маърифати бумиву зотиашро пойдору бегазанд нигоҳ дошта наметавонад. Аз решаи худ дур ё канда шуда, ба вартаи гумнонӣ ё фано қадам мениҳад ва, ба таъбири имрӯзиён манқурт мешавад. Яъне инсон таърихи гузаштаи худро фаро нагирад, табиист, ки аз зоти худ, роҳи тайкарда, дастоварҳои сиёсиву фарҳангӣ ва бурду бохти мардкмаш ноогоҳ монда, чун махлуқе одамсурат вале бепарво бемасъулият, бкнишон умр ба сар мебарад.

Таърих гувоҳ аст, ки аз рӯи чунин беэҳтиётӣ ва воқиф набудан аз гузаштаи хеш қисме аз давлату миллатҳои абарқудрат пора-пора шуда, аз забон ва расму оини хеш маҳрум гардиданд. Ин гуфтаҳо бори дигар ҳар фарди худогоҳу худшиносро огоҳ месозад, ки аз омӯзиши таърих барканор набошад. Яъне омӯзиши ин илм барои ҳама шарт ва зарӯраст.

19.

Руйхати адабиётҳои истифодашуда:

1)Методикаи таълими фанни таърих. Мунавварова Т.З., Рашидов Т.Ё. Душанбе 2014.

2)«Тоҷикон»-и Бобоҷон Ғафуров. Душанбе «Ирфон» 1998.

3)Таърихи асриҳои миёна. Ҷалилов А.Ҷ. Душанбе «Эр- граф» 2013.

4)«Таърихи Масъудӣ»-и Абулфайзи Байҳақӣ. С. Муллоҷонов. Душанбе «Ирфон» 2013.

5)Тоҷикон дар қаламрави ориёно. Мирзо Шукурзода. Дкшанбе «Деваштич» 2007.

6)Таърихи нави кишварҳои ҷаҳон. Мунавваров.М., Рашидова У.М. Душанбе 2014.

7)Таърихи Хатлон аз оғоз то имрӯз. Ғолиб Ғоибов. Душанбе 2006.

8)Таърихи умумӣ. Т.Н.Зиёзода. «Комбинати полиграфии ш.Душанбе» 2013.

20